Etter krigen ble arbeideridrettsforbundet og Norges Landsforbund for idrett (der Hasle FK var med) slått sammen til Norges idrettsforbund. Forbundet kunne ikke ha to medlemsklubber fra samme strøk med så like navn, så Hasle AIL måtte derfor endre navn, siden den var den yngste klubben. Det nye navnet ble Løren Sportsklubb. I 1963 slo Hasle og Løren seg sammen og tok navnet Hasle-Løren Idrettslag.